[**ОКОЗ:**

1.03.00.00.00 Фуқаролик қонунчилиги / 03.03.00.00 Юридик шахслар / 03.03.05.00 Хўжалик ширкатлари ва жамиятлари / 03.03.05.05 Акциядорлик жамиятлари.Очиқ акциядорлик жамияти. Ёпиқ акциядорлик жамияти. Холдинглар]

[**ТСЗ:**

1.Фуқаролик қонунчилиги. Тадбиркорлик / Юридик шахсларнинг ташкилий-ҳуқуқий шакли]

|  |
| --- |
| «BIOKIMYO» AJ  акциядорларининг 2021 йил 7 июлдаги  1-сонли кузатув кенгаши қарори билан **«ТАСДИҚЛАНГАН»** Йиғилиш Раиси А.Тугизбаев  М.Ў. |

*[****ОКОЗ:***

*1.03.00.00.00 Фуқаролик қонунчилиги / 03.03.00.00 Юридик шахслар / 03.03.05.00 Хўжалик ширкатлари ва жамиятлари / 03.03.05.05 Акциядорлик жамиятлари.Очиқ акциядорлик жамияти. Ёпиқ акциядорлик жамияти. Холдинглар]*

*[****ТСЗ:***

*1.Фуқаролик қонунчилиги. Тадбиркорлик / Юридик шахслар. Тижорат ташкилотлари. Нотижорат ташкилотлари]*

**«BIOKIMYO»**

**AKSIYADORLIK JAMIYATINING**

**Комплаенс**

**хизмати тўғрисида**

**Н И З О М И**

(янги таҳрири)

**Янгийўл шахар – 2021 йил**

**М У Н Д А Р И Ж А**

|  |  |  |
| --- | --- | --- |
| 1. | Умумий қоидалар . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . | 3 |
| 2. | Хизмат таркиби. Хизмат раҳбари номзодлигига қўйиладиган талаблар. . . . . . . . | 3 |
| 3. | Хизмат вазифаси ва функциялари. . . . . . . . . . . . . . . . . . . . . . . . . . . . . . . . . . . . | 4 |
| 4. | Хизматнинг ҳуқуқ ва мажбуриятлари. . . . . . . . . . . . . . . . . . . . .. . . . . . . . . . | 7 |

**1. Умумий қоидалар**

1.1. Мазкур Низом «BIOKIMYO» Aksiyadorlik jamiyatining(бундан буён матнда Жамият деб юритилади) Комплаенс хизмати (бундан буён матнда Хизмат деб юритилади) фаолиятини тартибга солади. Комплаенс хизматини ташкил этиш ва унинг фаолият тартибини, раҳбарини тайинлаш, шунингдек унинг ҳуқуқ ва мажбуриятларини белгилайди.

1.2. Хизмат жамиятнинг таркибий бўлинмаси бўлиб, жамиятнинг тасдиқланган ташкилий тузилмасига мувофиқ бевосита бошқарув раисига бўйсунади.

1.3. Хизмат фақат қуйидаги ҳолларда жамият бошқарув раисини четлаб ўтиб, жамият Кузатув Кенгашига бевосита алоқа қилиш ҳуқуқига эга:

бошқарув раисининг жамиятда коррупцияга қарши тизимни ишлаб чиқиш ва такомиллаштириш чораларини кўрмаслиги (шу жумладан коррупцияга қарши чоралар учун маблағ ажратишдан асоссиз бош тортиши);

бошқарув раисининг жамиятнинг коррупцияга қарши сиёсати ёки амалдаги коррупцияга қарши қонунчиликка оид бошқа сиёсат ва тартиб-қоидаларини бузиш фактлари бўйича чораларни кўрмаслиги;

бошқарув раиси томонидан коррупцияга қарши сиёсати ёки амалдаги коррупцияга қарши қонунчиликка оид бошқа сиёсат ва тартиб-қоидаларини бузилиши.

1.4. Хизматнинг ташкилий шакли жамият бошқарув раисининг буйруғи билан тасдиқланган жамият штат жадвали билан белгиланади.

1.5. Хизматга жамият бошқарув раиси буйруғи билан лавозимга тайинланадиган хизмат бошлиғи раҳбарлик қилади ва хизматга юкланган вазифаларнинг юқори сифатли ва ўз вақтида бажарилиши учун жавоб беради.

1.6. Хизмат фаолияти жамиятда коррупцияга қарши тизимни жорий қилиш бўйича услубий ва тезкор чоралар кўришга, шунингдек, коррупцияга қарши чора-тадбирлар ва жараёнларнинг бажарилишини мониторинг қилиш ва назоратига қаратилган.

1.8. Хизмат ўз фаолиятини:

Ўзбекистон Республикасининг Конституцияси ва амалдаги қонунчилигига;

жамиятнинг Устави;

акциядорларнинг умумий йиғилиши ва Кузатув Кенгаши қарорлари;

Корпоратив бошқарув кодекси, қоидалари ва жамиятнинг корпоратив этика кодекси;

мазкур Низом ва хизмат ходимларининг лавозим йўриқномалари;

ички меҳнат тартиб ва қоидалари;

қарорлар, фармойишлар, кўрсатмалар ва жамиятнинг бошқа локал ҳужжатлари асосида амалга оширади.

1.9. Хизмат ўз фаолиятини жамиятнинг бошқа таркибий бўлинмалари, акциядорлик жамиятлари, соҳа ташкилотлари, вазирлик ва идоралар билан ҳамкорликда амалга оширади.

**2. Хизмат таркиби.**

**Хизмат раҳбари номзодлигига қўйиладиган талаблар**

2.1. Хизмат жамият акциядорларнинг умумий йиғилиши қарорига мувофиқ тузилади.

2.2. Хизмат раҳбари бевосита Бошқарув раиси томонидан тасдиқланади ва унга бўйсунади ва Кузатув кенгашига хисобдор.

2.3. Хизмат раҳбарининг лавозим йўриқномаси жамият бошқаруви раиси томонидан тасдиқланади. Хизматнинг раҳбари ушбу Низом ва лавозим йўриқномаси билан Ўзбекистон Республикаси меҳнат кодексида ва жамиятнинг локал ҳужжатларида белгиланган тартибда ва муддатларда танишиши керак.

2.4. Хизмат раҳбари ўзига юклатилган вазифаларни бажариш учун етарли билим, тажриба ва малакага, бенуқсон обрўга эга бўлиши ва жамият бошқарув органларининг ишончидан баҳраманд бўлиши керак.

2.5. Хизмат раҳбари лавозимига олий юридик ёки иқтисодий маълумотга эга бўлган шахс ёки бошқа олий таълим ва комплаенс соҳасида малака ва/ёки хатарлар (таваккалчилик) ни бошқариш ва/ёки ички назорат ва/ёки ички аудит ва камида мутахассислиги бўйича иш тажрибаси 5 йил бўлган, раҳбарлик, бир жамоада ишлаш ва замонавий ахборот технологияларидан фойдаланиш кўникмаларига эга, шунингдек, жисмоний ва юридик шахсларнинг мурожаатлари билан ишлаш махорати бўлган шахс тайинланади.

2.6. Хизмат раҳбари ўз малакасини мунтазам ошириб бориш ҳақида ғамхўрлик қилиши шарт.

2.7. Хизматнинг иш режаси жамият бошқарув раиси билан келишиб олинади.

**3. Хизмат вазифаси ва функциялари.**

3.1. Хизматнинг асосий вазифалари:

жамиятда коррупцияга қарши тизимни яратиш, тартибга солиш ва такомиллаштириш;

Жамиятда рақобат тўғрисидаги қонун ҳужжатларини бузиш хатарларини аниқлаш ва баҳолаш;

Жамиятда коррупцияга қарши тизимни яратиш, тартибга солиш ва такомиллаштириш;

жамиятда коррупцияга қарши кураш тизимининг самарали фаолият юритишини мониторинг қилиш ва назорат қилиш;

ички текширувлар ва жамиятдаги коррупция ҳаракатларига ўз вақтида жавоб бериш;

корхоналар билан коррупцияга қарши ҳамкорлик;

коррупцияга қарши курашиш учун ҳуқуқни муҳофаза қилиш органлари билан ўзаро ҳамкорлик.

3.2. Ўзига юкланган вазифаларни бажариш учун хизмат қуйидаги функцияларни бажаради:

3.2.1. жамиятда антимонопол комплаенс тизимни яратиш, тартибга солиш ва такомиллаштириш доирасида:

материалларни йиғади ва кўриб чиқади (шу жумладан истеъмолчилар, бошқа тадбиркорлик субъектларининг ҳуқуқлари ва манфаатларини чеклайдиган меъёрларини аниқлаш учун ички ҳужжатларнинг хатловини ўтказади), аниқланган камчиликларни бартараф этиш, шунингдек, олдини олишга қаратилган чора-тадбирларни амалга оширади;

рақобат тўғрисидаги қонун ҳужжатларини бузилиши хавфини бартараф этиш;

Рақобат тўғрисидаги қонунчилигидаги ўзгаришларни мониторингини олиб боради ва ички ҳужжатларга тегишли ўзгаришларни киритилишини таъминлайди;

рақобат тўғрисидаги қонун ҳужжатларини бузилиш хавфларини аниқлайди, хавфлар билан боғлиқ бўлган бузилиш холатларининг хисобини юритади ва рақобат тўғрисидаги қонун ҳужжатларини бузиш хавфи эҳтимолини аниқлайди;

жамият ходимлари ва таркибий бўлимлари фаолиятида рақобатни чеклашларга олиб келиши мумкин бўлган манфаатлар тўқнашувларини аниқлайди, уларни бартараф этиш бўйича таклифлар ишлаб чиқади;

рақобат тўғрисидаги қонун ҳужжатларига риоя қилиш масалалари билан боғлиқ бўлган жамият ходимларига маслаҳат беради;

жамиятнинг таркибий бўлинмалари билан монополияга қарши комплаенс фаолияти билан боғлиқ масалалар юзасидан ўзаро муносабатларни ташкил этади;

мазкур низомни бузган ҳолда ички ўрганишни бошлайди ва уларда қатнашади;

рақобат тўғрисидаги қонун ҳужжатларини бузиш нуқтаи назаридан монополияга қарши курашиш органи билан ўзаро хамкорлик қилади;

мунтазам равишда антимонопол комплаенс масалалари бўйича ўқув машғулотларини ўтказади (ёки ташкиллаштиради) ва тегишли бўлимларга долзарб маълумотларни тақдим этади;

давлат органи ёки жамиятнинг бошқарув органлари томонидан қабул қилинган ҳужжатлар лойиҳаларини ўрганади ва рақобат тўғрисидаги қонун ҳужжатлари бузилганлиги аниқланган тақдирда, давлат органи раҳбари ёки жамият бошқарув органига маълумот беради.

кузатув кенгашида тасдиқлаш учун жамиятнинг фаолиятига мўлжалланган бюджет лойиҳасини ишлаб чиқишни назорат қилади.

Антимонопол комплаенс тизими самарадорлигининг муҳим кўрсатгичларини баҳолашни ташкил этади.

3.2.2. жамиятда коррупцияга қарши тизимни яратиш, тартибга солиш ва такомиллаштириш доирасида:

жамиятда коррупцияга қарши чора-тадбирларни амалга оширишга қаратилган ички меъёрий ҳужжатлар лойиҳаларини ишлаб чиқади;

жамиятда коррупцияга қарши кураш бўйича чора-тадбирлар режасини ишлаб чиқади (шу жумладан бир йил, шунингдек узоқ муддатга) ва уни бошқарув ва Кузатув Кенгашига тасдиқлаш учун тақдим етади;

коррупцион рискларни баҳолашни ўтказади, унинг натижалари асосида зарур ҳолларда аниқланган рискларни бартараф қилиш чора-тадбирларини ишлаб чиқади;

коррупцияга қарши қонун ҳужжатлари талабларига риоя этилишини таъминлаш, жамият учун обрўли хавфларни камайтириш, шунингдек, коррупцияга қарши тизим тузилиши билан боғлиқ назорат тартибларини ва жамиятнинг ички норматив ҳужжатларини такомиллаштириш учун жамият жараёнларини оптималлаштириш бўйича таклифларни ишлаб чиқади.;

жамиятнинг коррупцияга қарши курашиш сиёсати ва процедураларини амалдаги коррупцияга қарши Қонунчилик бўйича уларнинг етарлилиги, мутаносиблиги ва долзарблиги нуқтаи назардан баҳолайди ва коррупцияга қарши чоралар лойиҳаси ҳақида ўз хулосасини билдиради;

жамиятнинг ички норматив ҳужжатларида белгиланган доира ва тартибда манфаатлар тўқнашуви ҳолатларини таҳлил қилиш ва ҳал қилиш жараёнида иштирок етади ҳамда жамият манфаатлари тўқнашуви ҳолатларининг реестрини юритади;

иш ўринларига номзодларнинг ва пудратчиларнинг ишончлилигини текшириш жараёнида жамиятнинг ички норматив ҳужжатларида белгиланган доирада ва тартибда иштирок етади;

жамиятнинг жорий операцияларини жамиятнинг ички меъёрий ҳужжатларига мувофиқлигини маъқуллайди;

коррупцияга қарши курашиш масалалари бўйича жамият ходимларига тушунтириш ва тавсиялар беради;

жамият фаолиятида коррупция ҳолатлари ва коррупция хатарларини аниқлаш мақсадида жамият ходимлари ва контрагентлар ўртасида жамиятнинг коррупцияга қарши курашиш тартиб-таомиллари бўйича сўровлар ўтказади;

коррупцияга қарши стандартлар ва талаблар бўйича ўқитиш бўйича жамият ходимлари учун ўқув режаларини тайёрлашда иштирок етади;

жамият ходимлари учун коррупцияга қарши кураш масалалар бўйича ўқув материалларини ишлаб чиқади ва жамиятнинг ички меъёрий ҳужжатларида белгиланган даражада ва тартибда тегишли тренинглар ўтказади;

жамият ходимлари орасида коррупцияга қарши курашиш ҳаракатини тарғиб қилишда иштирок етади;

материалларни тайёрлашда, шунингдек коррупцияга қарши кураш доирасида ўтказилган ва / ёки жамият иштирок этган ташқи тадбирларни режалаштириш ва ўтказишда иштирок етади;

жамиятнинг расмий веб-сайтида "коррупцияга қарши кураш" бўлимида жойлаштирилган маълумотларни тўлдириш ва янгилашни таъминлайди;

жамият ходимлари томонидан содир етилган шу каби ҳуқуқбузарликлар эҳтимолини баҳолаш мақсадида бошқа корхоналарда содир этилган коррупция ҳуқуқбузарликлари ҳолати ва тенденциялари тўғрисида маълумот тўплайди;

3.2.3. жамиятда коррупцияга қарши кураш тизимининг самарали ишлашини кузатиш ва назорат қилиш доирасида:

жамиятда ўрнатилган назорат тартиб-таомилларини амалга ошириш интизомини мунтазам равишда текширади, жамиятнинг ички меъёрий ҳужжатларига мувофиқ коррупция хавфи юқори бўлган соҳалардаги битимлар ва тўловларни назорат қилади;

коррупцияга қарши қонун ҳужжатлари ва жамиятнинг коррупцияга қарши кураш соҳасидаги ички норматив ҳужжатлари аниқланган қоидабузарликларни бартараф этишни назорат қилади;

жамиятнинг барча ходимлари учун коррупцияга қарши курашиш мавзусида ўқув машғулотларни ўтказилишини ва уларнинг ўқув режасига мувофиқ иштирок этишини назорат қилади;

коррупция фактлар ҳақида ҳисобот учун мўлжалланган ахборот коммуникация каналлари натижаларини таҳлил қилади ва бошқарув Кенгаши эътиборига таҳлилий материалларни маълумот учун олиб чиқади, шунингдек ходимларнинг коррупция хавфидан хабардорлигини ошириш мақсадида хавола этади;

ҳар чоракда ва зарур ҳолларда жамиятда коррупцияга қарши курашиш бўйича амалга оширилган ишлар юзасидан бошқарув Кенгашига ҳисобот беради.

коррупцияга қарши давлат дастурлари томонидан жамиятга юклатилган вазифаларнинг бажарилишини мониторинг қилади ва назорат қилади;

3.2.3. ички текширувлар ва жамиятдаги коррупция ҳаракатларига ўз вақтида жавоб бериш доирасида:

жамиятнинг ички норматив-ҳуқуқий ҳужжатларида белгиланган тартибда ва доирада "ишонч телефони" ва жамиятнинг бошқа алоқа каналлари томонидан қабул қилинган коррупция хавфи ва ҳуқуқбузарликлар бўйича шикоятларни таҳлил қилади ва чора-тадбирлар кўради;

жамиятдаги коррупцион амалиётлар бўйича ички текширувларни бошлаш ва ўтказишда иштирок етади;

коррупцияга қарши курашни янада такомиллаштириш мақсадида жамиятдаги коррупция фактлари бўйича ўтказилган ички текширувлар натижалари тўғрисидаги маълумотларни таҳлил қилади;

коррупцияга қарши талаблар ва нормаларни бузганлик учун интизомий жавобгарликка тортилган шахсларга нисбатан жазоларнинг мутаносиблиги ва етарлилигини назорат қилади;

3.2.4. коррупцияга қарши курашиш бўйича ҳуқуқни муҳофаза қилиш органлари билан ўзаро ҳамкорлик доирасида:

бошқарув ёки Кузатув Кенгаши раиси билан маслаҳатлашган ҳолда ва жамиятнинг ички норматив-ҳуқуқий ҳужжатларида белгиланган тартибда ҳуқуқни муҳофаза қилиш органларининг ваколатли вакилларига жамиятда коррупцион амалиётларни олдини олиш ёки текшириш бўйича чора-тадбирларни амалга оширишда кўмаклашади.

3.2.6. Хизмат бошқарув раиси ва Кузатув Кенгашининг топшириғига мувофиқ ўз ваколати доирасидаги бошқа вазифа ва функцияларни бажариши мумкин.

**4. Хизматнинг ҳуқуқ ва мажбуриятлари**

4.1. Ўзига юкланган вазифалар ва функцияларни бажариш учун хизмат қуйидаги белгиланган тартибдаги ҳуқуқларга эга:

рақобат тўғрисидаги қонун ҳужжатларининг аниқланган бузилишларини (антимонопол орган кўрсатмаларининг, жарималарнинг, шикоятларнинг мавжудлигини) таҳлил қилиш (йилда камида бир марта);

жамиятда рақобат тўғрисидаги қонуннинг қўлланилишини кузатиш ва таҳлил қилиш.

Рақобат тўғрисидаги қонун ҳужжатларини бузиш хавфлари аниқланганда чора-тадбирларни амалга оширади;

айбдор шахсларни амалдаги қонунчиликка мувофиқ маъмурий жавобгарликка тортиш тўғрисида жамият раҳбарига тақдимнома киритиш.

хизмат вазифаларини бажариш учун зарур бўлган жамият ва унинг ходимларидан аналитик материаллар, хулосалар, бирламчи ва бошқа қўллаб-қувватловчи ҳужжатлар, ўз ваколати доирасидаги масалалар бўйича статистик ва бошқа маълумотларни сўраш, талаб қилиш ва олиш;

жамиятнинг ички норматив ҳужжатларига мувофиқ хизмат вазифаларини бажариш учун зарур бўлган ҳужжатлар ва маълумотларга, шу жумладан тижорат сирларига ёки бошқа қонуний ҳимояланган маълумотларга эга бўлиш;

текшириш ўтказиш, ҳужжатларни талаб қилиш, жамият ходимларидан ёзма тушунтиришлар олиш, шунингдек, хизмат вазифаларига кирувчи ёки Бошқарув раиси билан келишилган текширувлар доирасида бинолар, хоналар ва ускуналарни текшириш, тегишли ҳужжатлар нусхаларини олиш ва жамият фаолиятига тегишли фото-сурат ва видеоёзувларни олиш;

жамият бўлинмалари ва унинг ходимларига ўз ваколатлари доирасида ёзма кўрсатмалар, топшириқ хатлари ва тавсиялар бериш;

жамият бошқаруви раиси ва жамият Кузатув Кенгашига жамият ва унинг бўлинмаларида коррупцияга қарши курашни такомиллаштириш бўйича таклифлар киритиш;

жамият бошқаруви раисидан хизматнинг фаолиятига боғлиқ ташкилий-техник шароитларни яратишни, таъминлашни ва хизмат вазифаларини бажариш учун зарур бўлган ҳужжатларни расмийлаштиришни сўраш;

хизматнинг жавобгарлик соҳасига оид сохаси бўйича Кузатув Кенгашига бевосита мурожаат қилиш (ушбу Низомнинг 1.3-бандга асосан);

хизмат ваколатига кирувчи масалалар юзасидан Республика вазирликлари ва идораларида, жамоат ва бошқа ташкилотларда жамият манфаатларини ифода этади;

Хизмат қонун ҳужжатларига ва (ёки) жамиятнинг ички норматив ҳужжатларига мувофиқ бошқа ҳуқуқларга эга бўлиши мумкин.

4.2. Хизматнинг самарадорлиги ва натижадорлиги Жамият бошқарув раиси томонидан жамиятнинг ички хужжатларида ўрнатилган тартибда хизмат фаолияти ва коррупцияга қарши тизимнинг самарадорлиги юзасидан бахоланади.

4.3. Хизмат қуйидагиларга масъул:

ўзига юкланган вазифаларни тўғри ва самарали бажариш;

жамият ва унинг коррупцияга қарши кураш тизими фаолиятининг салбий оқибатларига олиб келадиган ҳуқуқбузарликларни ўз вақтида аниқлаш;

ўз лавозим вазифаларини бажаришда маълум бўлган махфий маълумотларни ҳимоя қилиш тизимига риоя қилиш;

хизмат вазифаларига доир масалаларда жамият бошқарув органлари, бошқа органлар ва Вазирлар Маҳкамасига тақдим этиладиган далолатномалар, таклифлар ва саволлар лойиҳаларини юқори даражада ўрганишни ташкил этиш;

ижро интизомини Ўзбекистон Республикаси Президентининг 2017 йил 11 апрелдаги ПҚ-2881 «Ўзбекистон Республикаси Президентининг ҳужжатлари ва топшириқлари самарали ва натижали ижро этилиши, шунингдек ижро интизоми мустаҳкамланиши учун Ўзбекистон Республикаси Президенти Давлат маслаҳатчиларининг, Вазирлар Маҳкамаси ва унинг комплекслари, давлат ва хўжалик бошқаруви органлари ҳамда барча даражалардаги ҳокимликлар раҳбарларининг шахсий жавобгарлиги тўғрисида» " ва Вазирлар Маҳкамасининг 1999 йил 12 январ. № 12 "Ижро интизомини мустаҳкамлаш чора-тадбирлари тўғрисида" қарорларига мувофиқ таъминлаш.

4.4 Хизмат ходимларининг ўз лавозим вазифаларини бажармаганлиги ёки нотўғри бажарганлиги учун жавобгарлигининг тури ва миқдори Ўзбекистон Республикасининг амалдаги қонун ҳужжатларига ва жамиятнинг ички ҳужжатларига мувофиқ белгиланади.